Document ID: 32006D0680

ODLOČBA KOMISIJE
z dne 6. oktobra 2006
o spremembi Odločbe 2003/858/ES v zvezi z ozemlji, s katerih je dovoljen uvoz nekaterih vrst živih rib, njihovih iker in zaroda, namenjenih za gojenje v Evropski skupnosti
(notificirano pod dokumentarno številko C(2006) 4361)
(Besedilo velja za EGP)
(2006/680/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/67/EGS z dne 28. januarja 1991 o pogojih v zvezi z zdravjem živali, ki urejajo dajanje živali in proizvodov iz ribogojstva na trg (1) in zlasti člena 19(1) Direktive,
ob upoštevanju naslednjega:
(1)
Odločba Komisije 2003/858/ES z dne 21. novembra 2003 o pogojih zdravstvenega varstva živali in zahtevah za spričevala za uvoz živih rib, njihovih iker in zaroda, namenjenih za gojenje, ter živih rib in proizvodov iz ribogojstva, namenjenih za prehrano ljudi (2), določa seznam tretjih držav, ali delov teh držav, iz katerih je dovoljen uvoz nekaterih vrst živih rib, njihovih iker in zaroda, namenjenih za gojenje v Evropski skupnosti.
(2)
Veterinarski strokovnjaki Skupnosti so marca 2006 v Albaniji opravili inšpekcijski pregled na kraju samem, da bi preverili skladnost z Odločbo 2003/858/ES.
(3)
Med inšpekcijskim pregledom je bilo ugotovljeno, da Albanija za izvoz v Skupnost ne more zagotoviti nujnih jamstev za zdravstveno varstvo živali, tj. živih rib, njihovih iker in zaroda, namenjenih za gojenje.
(4)
Ker bi tak uvoz v Skupnost lahko resno ogrozil zdravstveni položaj vodnih živali v Skupnosti, je treba Albanijo črtati s seznama tretjih držav, iz katerih lahko države članice uvažajo žive ribe, njihove ikre in zarod za gojenje v Skupnosti, določenega v Prilogi I k Odločbi 2003/858/ES.
(5)
Odločbo 2003/858/ES je zato treba ustrezno spremeniti.
(6)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga I k Odločbi 2003/858/ES se nadomesti z besedilom v Prilogi k tej odločbi.
Člen 2
Ta odločba je naslovljena na države članice.
V Bruslju, 6. oktobra 2006

Labels: 0
3
5
6